Programm Festa Madonna tal-Karmnu - - Fgura 2001. ka 41 Il-Monument tas-Salib Ħafna tiġihom il-kurżità dwar dak il-Monument li hemm fi Triq Hompesch jew kif inhu magħruf minnha l-Fgurin bħala l-Monument tas-Salib xi jfisser. Dan kien ġie mikxuf nhar l-4 ta' Frar 1990 u sar bħala tifkira tal- 25 sena mit-Twaqqif tal-Fgura bħala Parroċċa fl-1965. Dan il-Monument ġie ddisinjat mill-Iskultur Ganni Bonnici filwaqt li nħadem mill-Apprentisti ta' l-iskola Ġlormu Cassar. Dan il-Monument sar fil-post fejn fl-1790 kienet inbniet knisja żgħira ddedikata lill-Madonna tal-Karmnu minflok niċċa li kienet ilha hemm għal snin twal u li l- bidu tagħha mhux magħruf. Tifkira ta' din in-niċċa saret niċċa oħra fil-Kantuniera ma' Triq il-Karmnu. Il-knisja nbniet minn Klement Busuttil. Kien minn hawn li nbniet id-Devozzjoni lejn il-Madonna tal-Karmnu u l-bidu tal- Fgura. Fl-1844 inbniet knisja oħra akbar u isbaħ f'dan l- istess post minn neputijiet ta' Klement Busuttil. L-GĦAMLA U L-FORMA TAL-MONUMENT Il-Monument magħmul minn erba' kolonni b'salib fuqu u jistrieħ fuq pedestall. Dawn l-erba' kolonni għandhom sinifikat. Fil-fatt dawn ifissru t-tlitt parroċċi li ħarġet minnhom il-Fgura jiġifieri Ħal Tarxien, Raħal Ġdid u Ħaż-Żabbar u l-kolonna l-oħra hija tal-Parroċċa tagħna. Fil-parti t'isfel fih erba lapidi fosthom waħda ta' tifkira tal-25 sena Parroċċa u ta' l-inawgurazzjoni ta' dan il- Monument filwaqt li l-oħra hija kopja ta' dik li kien hemm mal-ġenb tal-knisja li għadna kemm semmejna aktar 'il fuq. Din kienet in-naħa ta' l-epistola b'kitba Latina li tagħti l-istorja ta' din il-knisja. — A.P.S.senviċe L MS MAN MAN MA MAN 1